#### innkalling styremøte i Gauldalsregionen

**Tid :** **Onsdag 4. november 2015 kl. 10.00 - 14.00**

**Sted :** **Kommunehuset Holtålen**

* Godkjenning av møteinnkalling og saksliste

* Godkjenning av referat fra styremøte 03.09.15

**Saksliste**

**29/15 Veien videre i regionarbeidet. Tilbakemelding fra hver enkelt kommune.**

* **Info om saken:**

Styret har behandlet denne saken i tre styremøter i 2015. (18.03.15, 09.06.15 og 03.09.15). Her følger referatet vedr. denne saken i styremøtet i september:

Sak 23/15: Drøfting i dagens styremøte

Bodil innledet omkring veien videre i regionsamarbeidet - både på kort og lang sikt. Viktigste stikkord for drøftingen om videre samarbeid:

* Organisering.
* Innhold.
* Omfang

Innledende runde hvor hvert styremedlem kom med sine tanker omkring samarbeide, etterfulgt av drøfting på samarbeid/ikke samarbeid, hvordan organisere og hvilket innhold. Nina la fram forslag på framtidig organisering, se vedlegg. Etablere to arbeidsgrupper, skole og barnehage, som delvis også arbeider sammen. Ansatte på rådgivernivå i kommunene kan gjerne være deltaker i arbeidsgruppe. Mål: Komme litt mer i kontakt med ”hverdagen” i barnehagene og skolene. Regionkonsulent i 40% som er deltaker i arbeidsgruppe fra enten barnehage eller skole, 10% ressurs til leder i den andre arbeidsgruppa. Til sammen 50% ressurs. Ønskelig at regionkonsulent også har et arbeidsforhold i barnehage eller skole i en av kommunene.

**Konklusjon:** Beslutning gjøres i neste styremøte. Styremedlemmene tar dette opp til drøfting i sine kommuner, og tar med sine tanker til neste styremøte.

* **Tilbakemelding fra hver enkelt kommune**
* **Drøfting**
* **Konklusjon**

**30/15 "Kompetanse for framtidens barnehage. Strategi for kompetanse og rekruttering 2014 - 2020."**

* **Info om saken**: Grunnlagsdokumentet ble sendt ut til høring 21.09.15, med høringsfrist 08.10.15. Alle kommunene i Gauldalsregionen har levert høringsinnspill. Fungerende regionkonsulent har revidert grunnlagsdokumentet med bakgrunn i innspillene. Fungerende regionkonsulent var i møte med DMMH fredag 23.10.15, og fikk oppdatering i forhold til de ulike kompetanseutviklingstiltakene hvor DMMH har fagansvar. Grunnlagsdokumentet er revidert med bakgrunn i informasjon fra DMMH. Revidert grunnlagsdokument er vedlagt. Revidert grunnlagsdokument er også sendt til arbeidsgruppe barnehage, med frist for innspill 03.11.15. Fungerende regionkonsulent tar med disse innspillene i møtet.
* **Informasjon fra fungerende regionkonsulent fra kommunene sine innspill og møtet med DMMH**
* **Ferdigstilling av grunnlagsdokumentet/konklusjon**

**31/15 Barnehagebasert kompetanseutvikling.**

* **Info om saken:** Jfr. strategi: "Alle kommunene skal gjennomføre barnehagebasert kompetanseutvikling på områder det er behov for i regionen." Regionkonsulent, repr. fra DMMH og barnehagekonsulenter/styrere i kommunene Rennebu, Røros og Holtålen gjennomførte i august et møte i Ålen. Tema for møtet var kommunenes oppfølging av den statlige strategien *"Kompetanse for framtidens barnehage. Strategi for kompetanse og rekruttering 2014 - 2020.",* med særlig vekt på evt. gjennomføring av barnehagebasert kompetanseutvikling i de tre kommunene. Regionkonsulent refererte fra dette møtet i styremøtet 03.09.15, og regionstyret konkluderte med at saken skulle settes opp på dagsorden igjen i møte 04.11.15.
* **Status fra fungerende regionkonsulent**
* **Drøfting**
* **Konklusjon**

**32/15 Nettverk, pulje 3 ”Ungdomstrinn i utvikling”**

* **Info om saken:** Se eget vedlegg
* **Drøfting**
* **Konklusjon**

**33/15 NOU 2015:8 ”Fremtidens skole – Fornyelse av fag og kompetanser”.**

* **Info om saken:** Ludvigsen-utvalget har overlevert utredningen *"NOU 2015: 8 Fremtidens skole – Fornyelse av fag og kompetanser”.* Saken ble tatt opp under eventuelt i møte 03.09.15, og det ble konkludert med at saken settes på saklista i neste styremøte. Det ble avholdt høringskonferanse i Trondheim 24.09.15, høringsfrist var 15.10.15. Melhus kommune har levert høringsuttalelse.
* **Referat fra høringskonferanse i Trondheim 24.09.15**
* **Informasjon fra Melhus kommune ang. høringssvar**
* **Drøfting**
* **Konklusjon**

**34/15 Møte for regionkonsulenter ”Den fysiske skolesekken” 26.11.15**

* **Info om saken:** Regionkonsulentene i Sør-Trøndelag er invitert til møte ang. ”Den fysiske skolesekken” av Sør-Trøndelag Fylkeskommune. Det er ønskelig at regionkonsulentene forteller om utfordringer og suksess i egen region ift fysisk aktivitet i skolen/ fysisk aktiv læring/ uteskole/ kroppsøvingsfaget. Regionkonsulentene er også utfordret til å si noe om hvordan dette er nedfelt i de kommunale strategiplanene, og hva som skjer i praksisfeltet.
* **Drøfting**
* **Konklusjon**

**35/15 Endelig møteplan høst 2015**

* **Info om saken:** I møte 03.09.15 ble følgende datoer for styremøter framover satt: 04.11.15, 09.12.15 og 14.01.16. Sted ble ikke fastsatt. Forslag på sted fra fungerende regionkonsulent:

09.12.15: Rennebu

14.01.16: Melhus

* **Fastsettelse av møteplan våren 2016**.

**36/15 Oppdatert aktivitetsplan høst 2015/vår 2016**

* **Info om saken:** Saken ble satt opp på møte 03.09.15, men ble utsatt da aktivitetsplan ikke var ferdigstilt. Forslag på aktivitetsplan for høst 2015/vår 2016 pr. 26.10.15 er vedlagt.
* **Presentasjon v/ fungerende regionkonsulent**
* **Konklusjon**

**37/15 Budsjett for 2016**

* **Info om saken:** Fungerende regionkonsulent trenger signaler fra styret for å kunne utarbeide et forslag til budsjett for 2016.
* **Drøfting**
* **Konklusjon**

**38/15 Eventuelt**

Berkåk 28.10.15

Nina Rise Oddan

Fungerende regionkonsulent Gauldalsregionen

*Kopi: Lasse Arntsen, Margrete Taule, Gunn I. Løvseth, Anne Kirsti Welde, Gunn Bergmann, Ingrid Sjoner, Ingeborg Sætrom, Marte G. Schrøder, Heidi Simensen, Torill Grøtte, Eva Brynhildsvold, Ester Huus, Randi Aasen.*